ফ্যালকন ৯ ফুল থ্রাস্ট
ফ্যালকন ৯ ফুল থ্রাস্ট (এছাড়াও ফ্যালকন ৯ ভি১.২ ব্লক ৩, ব্লক-৪ এবং ব্লক ৪ রূপে হিসাবে পরিচিত) একটি আংশিকভাবে পুনর্ব্যবহারযোগ্য মাঝারি মাত্রার উৎক্ষেপক, যা স্পেস এক্স দ্বারা পরিকল্পিত এবং নির্মিত। ২০১৪-২০১৫ সালে নকশাকৃত ফ্যালকন ৯ ফুল থ্রাস্ট ২০১৫ সালের ডিসেম্বর কারযক্রম শুরু করে। ২০১৮ সালের এপ্রিল মাস পর্যন্ত এই রকেটটি ৩৩ উৎক্ষেপন সম্পন্ন করেছে এবং ২০১৮ থেকে ২০২০ সালের মধ্যে আরো ৫০ টিরও বেশি উৎক্ষেপণের পরিকল্পনা রয়েছে। ২০১৩ থেকে ২০১৫ সাল পর্যন্ত পরিচালিত ব্যাপক প্রযুক্তিগত উন্নয়ন কর্মসূচির ফলসরূপ, ফ্যালকন ৯ পরিবারের ফুল থ্রাস্ট সংস্করণ হচ্ছে প্রথম উৎক্ষেপক যা উল্লম্বভাবে অবতরনে সক্ষম এবং যেটার রকেটটি পুনরুদ্ধারযোগ্য। কিছু প্রয়োজনীয় প্রযুক্তিগত অগ্রগতি, যেমন অবতরণ পা, ফ্যালকন ৯ এর ভি১.১ সংস্করণে প্রবর্তিত হয়। কিন্তু এই সংস্করণ কখনও অক্ষত অবস্থায় অবতরণ করতে সক্ষম হয়নি। ২০১৭ সালের শুরুতে পূর্বে-উড্ডয়নকৃত প্রথম পর্যায়ের বুস্টারগুলো নতুন পেলোডগুলিকে কক্ষপথে উৎক্ষেপনের জন্য পুনঃব্যবহার শুরু করা হয়। ফ্যালকন ৯ ফুল থ্রাস্ট পূর্ববর্তী ফ্যালকন ৯ ভি১.১ রকেটের একটি সুসংহত আপগ্রেড, যা জানুয়ারী ২০১৬ এর শেষ মিশনটি সম্পন্ন করে। উন্নত প্রথম এবং দ্বিতীয় পর্যায়ের ইঞ্জিন, বৃহৎ দ্বিতীয় পর্যায়ের জ্বালানী ট্যাংক এবং ঘনকৃত জ্বালানীর ব্যবহার ফলে এই রকেটটি ভুস্থির কক্ষপথে পেলোড প্ররণে এবং রকেট পুনরুদ্ধারের জন্য পরিচালনযোগ্য অবতরনে সক্ষম।